cyanic-selkie/wikianc huggingface dataset:
Ανοιχτά Βαλκάνια
Περαιτέρω συνεργασία
Στις 2 Αυγούστου 2021, οι διευθυντές των ταχυδρομείων της Σερβίας και της Βόρειας Μακεδονίας, Ζόραν Τζόρτζεβιτς (Zoran Đorđević) και Γιάνι Μακραντούλι (Jani Makraduli) υπέγραψαν στο Βελιγράδι Πρωτόκολλο επιχειρηματικής συνεργασίας.
Στις 3 Αυγούστου 2021, με εντολή του Προέδρου της Σερβίας Αλεξάνταρ Βούτσιτς, στάλθηκαν τέσσερα ελικόπτερα του Υπουργείου Εσωτερικών της Σερβίας για να βοηθήσουν συναδέλφους του Υπουργείου Εσωτερικών της Βόρειας Μακεδονίας για την κατάσβεση πυρκαγιάς στη Βόρεια Μακεδονία.
Αναφορές
Κατηγορία:Πολιτικές οργανώσεις στην Ευρώπη Κατηγορία:Διεθνείς οργανισμοί με έδρα την Ευρώπη Κατηγορία:Διεθνείς συνοριακές διελεύσεις Κατηγορία:Οικονομία της Ευρώπης Κατηγορία:Λήμματα που περιέχουν κείμενο στα σέρβικα Κατηγορία:Λήμματα που περιέχουν κείμενο στη σλαβομακεδονική γλώσσα Κατηγορία:Λήμματα που περιέχουν κείμενο στα αλβανικά Κατηγορία:Σελίδες με μη επιθεωρημένες μεταφράσεις
Τσάρλες Αράνγκις
Ο Τσάρλες Αράγκις (Charles Aránguiz, 17 Απριλίου 1989) είναι Χιλιανός ποδοσφαιριστής ο οποίος αγωνίζεται ως μέσος για την Μπάγερν Λεβερκούζεν και την εθνική ομάδα της Χιλής. Μπορεί να αγωνιστεί ως αμυντικός, κεντρικός και δεξιός πλάγιος μέσος.
Ξεκίνησε την καριέρα από την Κομπρελόα και αφότου πέρασε από την Κόλο-Κόλο, αποκτήθηκε από την Ουνιβερσιδάδ δε Τσίλε, με την οποία ήταν ένας από τους καλύτερους μέσους στο πρωτάθλημα Χιλής, με καλή αίσθηση της τακτικής, την εντυπωσιακή αντοχή και τις έξυπνες πάσες του. Είναι γνωστός επίσης για την τεχνική του κατάρτιση, την μαχητικότητα και την ικανότητα να κόβει και να μοιράζει πάσες, καθώς και στο σκοράρισμα. Το 2014 αποκτήθηκε από την Ιντερνασιονάλ και το 2015 από την Μπάγερν Λεβερκούζεν για περίπου 9 εκατομμύρια λίρες.
Ο Αράγκις πραγματοποίησε το ντεμπούτο του με την εθνική αντρών το 2009. Ήταν μέλος των αποστολών της Χιλής στα Κόπα Αμέρικα 2015 και 2016, τα οποία και κατέκτησε, και στο Μουντιάλ 2014.
Παραπομπές
Κατηγορία:Χιλιανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Χιλής Κατηγορία:Ποδοσφαιριστές Κομπρελόα Κατηγορία:Ποδοσφαιριστές Κόλο-Κόλο Κατηγορία:Ποδοσφαιριστές Κλουμπ Ουνιβερσιδάδ ντε Τσίλε Κατηγορία:Ποδοσφαιριστές Σπορτ Κλαμπ Ιντερνασιονάλ Κατηγορία:Ποδοσφαιριστές Μπάγερ Λεβερκούζεν Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Κόπα Αμέρικα 2015 Κατηγορία:Ποδοσφαιριστές Κόπα Αμέρικα Σεντενάριο Κατηγορία:Ποδοσφαιριστές Κυπέλλου Συνομοσπονδιών FIFA 2017 Κατηγορία:Ποδοσφαιριστές Κόπα Αμέρικα 2019 Κατηγορία:Ποδοσφαιριστές Κόπα Αμέρικα 2021
La Gazzetta dello Sport
Η La Gazzetta dello Sport (ελληνική απόδοση: Λα Γκατσέτα ντέλο Σπορτ, δηλ. Η Εφημερίδα των Αθλημάτων) είναι ιταλική ημερήσια εφημερίδα, που καλύπτει διάφορα αθλήματα. Ιδρύθηκε το 1896 και είναι η πιο διαδεδομένη ημερήσια εφημερίδα παντός είδους στην Ιταλία (το 2018).
Ιστορία και προφίλ
Η La Gazzetta dello Sport ιδρύθηκε από τον Ελίσο Ριβέρα (Eliso Rivera) και τον Εουγκένιο Καμίλο Κοσταμάγκνα (Eugenio Camillo Costamagna). Το πρώτο τεύχος δημοσιεύθηκε στις 3 Απριλίου 1896, εγκαίρως για να καλύψει τους πρώτους σύγχρονους Ολυμπιακούς Αγώνες που πραγματοποιήθηκαν στην Αθήνα. Η εφημερίδα εδρεύει στο Μιλάνο. Ο ρόλος της εκτείνεται περαιτέρω από τα ενημερωτικά άρθρα και αφιερώματα, στην άμεση συμμετοχή σε σημαντικές εκδηλώσεις, συμπεριλαμβανομένης (από το 1909) της διοργάνωσης του ποδηλατικού γύρου της Ιταλίας (Giro d'Italia).
Η La Gazzetta dello Sport είναι μέλος της RCS MediaGroup. Η εφημερίδα δημοσιεύθηκε σε μεγάλου μεγέθους φύλλα μέχρι το 2008, όταν η μορφή της μετατράπηκε σε μικρό σχήμα (tabloid). Η εφημερίδα, που δημοσιεύεται σε ροζ χαρτί, πουλάει πάνω από 400.000 αντίτυπα καθημερινά (περισσότερα τις Δευτέρες, όταν οι αναγνώστες θέλουν να καλύψουν τα γεγονότα του Σαββατοκύριακου) και μπορούν να διεκδικήσει αναγνωστικό κοινό άνω των τριών εκατομμυρίων.
Στις 3 Απριλίου 2016, γιόρτασε την 120ή επέτειό της, εκτυπώνοντας την εφημερίδα με πράσινο χρώμα, όπως εκδιδόταν αρχικά.
Κυκλοφορία
Το 1990, η κυκλοφορία της La Gazzetta dello Sport ήταν 809.000 αντίτυπα. Το 1997 ηταν η τρίτη δημοφιλέστερη ιταλική εφημερίδα με κυκλοφορία 401.000 αντιτύπων.
Εξωτερικοί σύνδεσμοι
Κατηγορία:Αθλητικές εφημερίδες Κατηγορία:Εφημερίδες στην ιταλική γλώσσα Κατηγορία:Ιστότοποι ειδήσεων
Τακογιάκι
Το τακογιάκι (たこ焼き ή 蛸焼, Takoyaki) ή "μπάλες χταποδιού" είναι ιαπωνικό σνακ σε σχήμα μπάλας, που φτιάχνεται από κουρκούτι με βάση σιταρένιο αλεύρι και μαγειρεύεται σε ειδικό φορμαρισμένο τηγάνι. Συνήθως γεμίζεται με κιμά ή κομμένο σε κύβους χταπόδι (tako), κομματάκια τεμπούρα (tenkasu), τζίντζερ τουρσί (beni shoga), και φρέσκο ​​κρεμμύδι (negi). Οι μπάλες περιχύνονται με σάλτσα τακογιάκι (παρόμοια με την σάλτσα Γούστερσερ σος) και μαγιονέζα, και μετά πασπαλίζονται με πράσινα φύκια (aonori) και νιφάδες αποξηραμένης παλαμίδας (μπονίτο, bonito) (κατσούομπουσι, katsuobushi).
Ιστορία
Το τακογιάκι δημιουργήθηκε αρχικά στην Οσάκα, όπου ένας πλανόδιος πωλητής ονόματι Τομεκίτσι Έντο το εφεύρε το 1935. Το τακογιάκι το εμπνεύστηκε από το ακασιγιάκι (akashiyaki), ένα μικρό στρογγυλό ζυμαρικό από την πόλη Ακάσι του νομού Χιόγκο φτιαγμένο από κουρκούτι πλούσιο σε αυγά και χταπόδι. Το τακογιάκι ήταν αρχικά δημοφιλές στην περιοχή Κανσάι και αργότερα εξαπλώθηκε στην περιοχή Καντό και σε άλλες περιοχές της Ιαπωνίας. Το τακογιάκι συνδέεται με πάγκους με φαγητά του δρόμου γιατάι και υπάρχουν πολλά καταξιωμένα εστιατόρια με σπεσιαλιτέ τακογιάκι, ιδιαίτερα στην περιοχή Κανσάι. Το τακογιάκι πωλείται πλέον σε εμπορικά καταστήματα, όπως σούπερ μάρκετ και παντοπωλεία 24ωρης λειτουργίας. Το τακογιάκι πωλείται σε καλοκαιρινές ιαπωνικές γιορτές.
Είναι επίσης πολύ δημοφιλές στην ταϊβανέζικη κουζίνα λόγω της ιστορικής επιρροής του ιαπωνικού πολιτισμού.
Ταψί Τακογιάκι
Ένα ταψί τακογιάκι (たこ焼き器, takoyaki-ki) ή — πολύ πιο σπάνια — takoyaki-nabe (たこ焼き鍋) είναι συνήθως ένα ταψί κατασκευασμένο από χυτοσίδηρο με ημισφαιρικά καλούπια. Το βαρύ σίδερο θερμαίνει ομοιόμορφα τα τακογιάκι, τα οποία περιστρέφονται με μια λαβή κατά τη διαδικασία θέρμανσης για να τραβήξουν το άψητο κουρκούτι στη βάση της στρογγυλεμένης κοιλότητας. Οι εμπορικές κουζίνες τακογιάκι με αέριο χρησιμοποιούνται σε ιαπωνικά φεστιβάλ ή από πλανόδιους πωλητές. Για οικιακή χρήση, οι ηλεκτρικές εκδόσεις μοιάζουν με εστία μαγειρέματος. Διατίθενται επίσης εκδόσεις εστιών ηλεκτρικής κουζίνας.
Εξωτερικοί σύνδεσμοι
Κατηγορία:Ιαπωνική κουζίνα Κατηγορία:Φαγητό δρόμου
Αγριλιά Λασιθίου
Η Αγριλιά είναι οικισμός της κοινότητας Ζίρου, της δημοτικής ενότητας (τέως δήμου) Λεύκης, του δήμου Σητείας, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σητείας, του νομού Λασιθίου, στο γεωγραφικό διαμέρισμα Κρήτης. Στις τελευταίες απογραφές ο οικισμός έχει καταγραφεί χωρίς κατοίκους.
Γεωγραφία
Η Αγριλιά είναι πεδινός οικισμός στο νοτιοανατολικό τμήμα του νομού Λασιθίου. Βρίσκεται κοντά στους νοτιοανατολικούς πρόποδες του υψώματος «Βίγλα Ζάκρου» (711 μ.), νότια της Ζάκρου και σε μέσο σταθμικό υψόμετρο 180. Απέχει 106 χλμ. περίπου ΝΑ. του Αγίου Νικολάου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Ζίρου του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Ζίρου και προσαρτήθηκε στον δήμο Λεύκης. Με το ΦΕΚ 87Α - 07/06/2010 αποσπάστηκε από τον δήμο Λεύκης και προσαρτήθηκε στον δήμο Σητείας.
Πηγές
Κατηγορία:Χωριά του νομού Λασιθίου Κατηγορία:Δήμος Σητείας
Πανελλήνιο πρωτάθλημα ανώμαλου δρόμου ανδρών 2009
Το Πανελλήνιο πρωτάθλημα ανώμαλου δρόμου ανδρών 2009, διεξήχθη στις 22 Φεβρουαρίου στο Ολυμπιακό κέντρο Ιππασίας Μαρκόπουλου (απόσταση ανδρών 10000μ.). Πρωταθλητής αναδείχθηκε ο Ολυμπιακός για ένατη φορά στην ιστορία του.
Πηγές
Ανδρων Κατηγορία:Στίβος το 2009 Κατηγορία:Δήμος Μαρκόπουλου Μεσογαίας
Ιερός Ναός της Θεοτόκου του Βαλέ
Ο Ιερός Ναός της Θεοτόκου του Βαλέ ( ვალეს ღვთისმშობლის ეკლესია) είναι μία μεσαιωνική Ορθόδοξη εκκλησία στην πόλη Βαλέ στο μχάρε Σάμτσχε-Τζαβαχέτι στη νότια Γεωργία, που είναι αφιερωμένη στη Θεοτόκο ( Παναγία).
Το υφιστάμενο οικοδόμημα είναι ένα μνημείο του 16ου αιώνα, μια τρίκλιτη βασιλική, που προέκυψε από ανακατασκευή μιας παλαιότερης θολωτής εκκλησίας του ύστερου 10ου αιώνα, από την οποία διασώθηκαν μέρη της πολυτελούς διακόσμησης όπως ανάγλυφα γλυπτά των αγίων των κοινών ανθρώπων, των κληρικών και των ιππέων, κορνίζες και πλαίσια παραθύρων. Κατά τον 18ο-19ο αιώνα προστέθηκε ένα καμπαναριό στην οροφή. Μια γεωργιανή επιγραφή του 16ου αιώνα, που είναι γραμμένη στα ασομτραβούλι, αποκαλύπτει ότι η εκκλησία χτίστηκε εκ νέου από την Ντεντισιμέντι, την πριγκίπισσα-σύζυγο του Πριγκιπάτου του Σάμτσχε, στο οποίο υπαγόταν διοικητικά το Βαλέ.
Παραπομπές
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Τυπογραφικά σύμβολα
Τα τυπογραφικά σύμβολα είναι τα παρακάτω:
Δείτε επίσης
Κατηγορία:Τυπογραφία
Αρμονικός ταλαντωτής (κβαντική μηχανική)
Ο κβαντικός αρμονικός ταλαντωτής (ΚΑΤ) είναι το κβαντικό ανάλογο του μονοδιάστατου αρμονικού ταλαντωτή της κλασικής μηχανικής. Ο ΚΑΤ έχει μεγάλη σημασία στην κβαντομηχανική, καθώς αποτελεί πρότυπο μοντέλο ακριβώς επιλύσιμου συστήματος.
Χαμιλτoνιανή
Η Χαμιλτονιανή του ΚΑΤ αποτελείται από τον μη-σχετικιστικό όρο της κινητικής ενέργειας, καθώς επίσης και από έναν όρο δυναμικής ενέργειας που οφείλεται στη φύση της δύναμης επαναφοράς που ασκείται στο σωματίδιο (εν προκειμένω ο νόμος του Χουκ). Μαθηματικά,
όπου m η μάζα του σωματιδίου και ω η κυκλική συχνότητα ταλάντωσης. Η παραπάνω έκφραση ταυτίζεται με την ενέργεια του κλασικού αρμονικού ταλαντωτή, με k=mω2 τη λεγόμενη σταθερά του ελατηρίου.
Ιδιοσυναρτήσεις-ιδιοτιμές Χαμιλτονιανής
δεξιά|400px|μικρογραφία|Οι πρώτες 4 ιδιοσυναρτήσεις (n=0,1,2,3) του αρμονικού ταλαντωτή στο σύστημα μονάδων ħ=m=ω=1 (δείτε παρακάτω σχετική θεματική ενότητα). Τα χρώματα  κόκκινο ,  πράσινο ,  μπλε  και  κίτρινο  αντιστοιχούν στις ιδιοσυναρτήσεις  n=0 ,  n=1 ,  n=2  και  n=3  αντίστοιχα.
Η επίλυση της χρονοανεξάρτητης εξίσωσης Σρέντιγκερ για τον ΚΑΤ δίνει τις παρακάτω (κανονικοποιημένες) ιδιοσυναρτήσεις:
όπου Ηn τα πολυώνυμα Ερμίτ που δίνονται από τον τύπο του Ροντρίγκες:
Το ενεργειακό φάσμα του ΚΑΤ, όπως προκύπτει από την επίλυση της εξίσωσης Σρέντιγκερ, είναι διακριτό με ενεργειακές στάθμες που ισαπέχουν κατά ħω μεταξύ τους. Μαθηματικά δε, οι ιδιοτιμές της Χαμιλτονιανής του ΚΑΤ περιγράφονται από τον τύπο:
Το αποτέλεσμα αυτό είναι προϊόν της υψηλής συμμετρίας που παρουσιάζει η Χαμιλτονιανή του ΚΑΤ. Το γεγονός ότι η κατάσταση ελάχιστης ενέργειας του ΚΑΤ είναι διάφορη του μηδενός (ενέργεια μηδενικού σημείου) είναι άμεσο αποτέλεσμα της αρχής της απροσδιοριστίας του Χάιζενμπεργκ, ενώ παράλληλα βρίσκεται σε πλήρη συμφωνία με το κλασικό όριο (ħ→0) για τη θεμελιώδη στάθμη, στο οποίο η ενέργεια του σωματιδίου μηδενίζεται (το σωματίδιο ηρεμεί στον «πυθμένα» του πηγαδιού).
Στον παρακάτω πίνακα παρουσιάζονται συνοπτικά οι πρώτες 5 κανονικοποιημένες ιδιοσυναρτήσεις του ΚΑΤ, μαζί με τις αντίστοιχες ιδιοτιμές της ενέργειας, τους αριθμούς των κόμβων που παρουσιάζει κάθε ιδιοσυνάρτηση και την αντίστοιχη τιμή της ισοτιμίας.
Αρχή της απροσδιοριστίας στον ΚΑΤ
δεξιά|350px|μικρογραφία|Η μέση ενέργεια, <Ε>, λόγω αρχής της απροσδιοριστίας ενός σωματιδίου υπό την επίδραση αρμονικού δυναμικού που είναι εγκλωβισμένο σε περιοχή μήκους a, συναρτήσει της παραμέτρου a. Ο προσδιορισμός της κατάστασης ελάχιστης ενέργειας του ταλαντωτή αντιστοιχεί στην ελαχιστοποίηση της μέσης ενέργειας ως προς την παράμετρο a. Στο φυσικό σύστημα μονάδων του ταλαντωτή (ħ=m=ω=1), η τιμή της παραμέτρου a που ελαχιστοποιεί την ενέργεια ισούται με 1.
Ο προσδιορισμός της ενέργειας της θεμελιώδους στάθμης του ΚΑΤ είναι δυνατόν να πραγματοποιηθεί βάσει της αρχής της απροσδιοριστίας θέσης-ορμής. Συγκεκριμένα, υποθέτοντας ότι η απροσδιοριστία στη θέση του σωματιδίου είναι κάποια ελεύθερη παράμετρος a (η οποία θα προσδιορισθεί αργότερα), τότε η απροσδιοριστία στην ορμή του σωματιδίου θα είναι της τάξης του
Η μέση ενέργεια του ΚΑΤ ισούται με τη μέση τιμή της Χαμιλτονιανής αυτού, δηλαδή
Λόγω της συμμετρίας του δυναμικού του ταλαντωτή, είναι αναμενόμενο ότι η μέση της θέσης και της ορμής του σωματιδίου στη θεμελιώδη κατάσταση είναι μηδέν. Συνεπώς, τα τετράγωνα των μέσων τιμών της ορμής και της θέσης στην προηγούμενη σχέση μπορούν να αντικατασταθούν με τις αντίστοιχες απροσδιοριστίες:
Ο προσδιορισμός της ελάχιστης ενέργειας του ΚΑΤ μπορεί να γίνει μέσω της ελαχιστοποίησης της μέσης ενέργειας ως προς τη μεταβλητή a. Επιλύοντας το πρόβλημα ελαχιστοποίησης βρίσκουμε ότι
που ταυτίζεται με το διπλάσιο της ενέργειας θεμελιώδους στάθμης του ΚΑΤ. Εν γένει, η παραπάνω μέθοδος ελαχιστοποίησης μπορεί να μας δώσει την έκφραση της ελάχιστης ενέργειας ενός απλού συστήματος γνωστής Χαμιλτονιανής με απροσδιοριστία μίας σταθεράς (εν προκειμένω έναν παράγοντα 1/2).
Επίλυση της εξίσωσης Σρέντιγκερ
Για τον πλήρη προσδιορισμό των ιδιοσυναρτήσεων και ιδιοτιμών της Χαμιλτονιανής του ΚΑΤ πρέπει να λυθεί η χρονοανεξάρτητη εξίσωση Σρέντιγκερ με τις παρακάτω συνοριακές συνθήκες:
Το πρόβλημα του ΚΑΤ είναι μονοδιάστατο, με τη μεταβλητή x να παίρνει τιμές από το -∞ έως το +∞. Στον χώρο των θέσεων, η εξίσωση Σρέντιγκερ μετατρέπεται σε μία ομογενή δευτεροτάξια διαφορική εξίσωση με μη σταθερούς συντελεστές:
όπου ο τόνος δηλώνει παραγώγιση ως προς τη μεταβλητή x. Το πρόβλημα απλοποιείται εξαιρετικά αν επιλέξουμε ως σύστημα μονάδων εκείνο στο οποίο ħ=m=ω=1. Στο σύστημα αυτό, η προηγούμενη εξίσωση παίρνει την παρακάτω απλουστευμένη μορφή:
Η παραπάνω διαφορική εξίσωση λύνεται με τη μέθοδο των δυναμοσειρών. Η λύση της διαφορικής εξίσωσης σε συνδυασμό με τις προαναφερθείσες συνοριακές συνθήκες προσδιορίζουν τόσο τις ιδιοτιμές, όσο και τις ιδιοσυναρτήσεις της Χαμιλτονιανής του ΚΑΤ. Στο φυσικό σύστημα μονάδων ħ=m=ω=1 του ταλαντωτή,
Η επαναφορά των διαστάσεων καταλήγει στις εκφράσεις των ιδιοτιμών και ιδιοσυναρτήσεων της Χαμιλτονιανής που δόθηκαν αρχικά. (Για περισσότερες πληροφορίες όσον αφορά την αποκατάσταση των διαστάσεων, δείτε το βιβλίο του Σ. Τραχανά Κβαντομηχανική Ι, σελίδες 293-295.)
Το σύστημα μονάδων ħ=m=ω=1
Εν γένει, σε πολλά κβαντομηχανικά προβλήματα η επιλογή ενός κατάλληλου συστήματος μονάδων συχνά διευκολύνει σημαντικά τον υπολογιστικό χειρισμό διαφόρων εκφράσεων που εμφανίζονται σε αυτά. Εν προκειμένω, η επιλογή των σταθερών ħ, m και ω ως βασικού συστήματος μονάδων (ħ=m=ω=1) ορίζουν το λεγόμενο φυσικό σύστημα μονάδων του ΚΑΤ.
Στο παραπάνω σύστημα απλοποιούνται εξαιρετικά οι διάφορες εκφράσεις που εμφανίζονται στο πρόβλημα. Αν κατά τον υπολογισμό μίας ποσότητας (π.χ. ενέργεια, ορμή, θέση κτλ.) στο σύστημα αυτό επιθυμείται η επαναφορά των διαστάσεων, τότε η ποσότητα αυτή πολλαπλασιάζεται με τον μοναδικό εκείνο συνδυασμό των σταθερών ħ, m και ω που έχει τις διαστάσεις της εκάστοτε φυσικής ποσότητας.
Η μέθοδος των τελεστών κλίμακας
Λόγω της υψηλής συμμετρίας της Χαμιλτονιανής του ΚΑΤ, είναι δυνατόν να προσδιοριστούν πλήρως οι ιδιοσυναρτήσεις και ιδιοτιμές του προβλήματος μέσω της μεθόδου που είναι γνωστή ως μέθοδος των τελεστών κλίμακας (ή τελεστές δημιουργίας-καταστροφής). Η μέθοδος βασίζεται στην παρατήρηση ότι οι τελεστές (στο σύστημα μονάδων ħ=m=ω=1)
σχετίζονται άμεσα με την Χαμιλτονιανή του συστήματος ως ακολούθως:
Η κύρια (εκ κατασκευής) ιδιότητα των τελεστών a και a† είναι αντίστοιχα ότι «κατεβάζουν» και «ανεβάζουν» μία τυχαία ιδιοκατάσταση |n> του ΚΑΤ κατά 1. Οι ιδιότητες αυτές είναι σε θέση να προσδιορίσουν πλήρως όλες τις ιδιοκαταστάσεις |n> του ΚΑΤ, καθώς επίσης και το ενεργειακό φάσμα αυτού. Συγκεκριμένα, η θεμελιώδης κατάσταση του ΚΑΤ προσδιορίζεται από τη σχέση
η οποία προκύπτει από το γεγονός ότι ο τελεστής a δεν μπορεί να κατεβάσει την θεμελιώδη κατάσταση |0>. Γνωρίζοντας την θεμελιώδη κατάσταση, ο υπολογισμός της n-οστής κατάστασης ανάγεται στον υπολογισμό της δράσης του τελεστή a† n φορές πάνω στη θεμελιώδη. Μαθηματικά,
Η μέθοδος των τελεστών κλίμακας είναι γενικά προτιμότερη από την απ' ευθείας επίλυση της εξίσωσης Σρέντιγκερ, καθώς είναι υπολογιστικά ταχύτερη και ευκολότερη.
Το ενεργειακό φάσμα δε του ΚΑΤ προσδιορίζεται από την χρονοανεξάρτητη εξίσωση Σρέντιγκερ αντικαθιστώντας τον τελεστή της Χαμιλτονιανής με την αντίστοιχη ισοδύναμη έκφραση που περιέχει τους τελεστές a, a†.
όπου ξ θετική ή αρνητική σταθερά. Σε αυτή τη περίπτωση, μπορούν να οριτούν δύο τελεστές Α και Α† με την ιδιότητα να «ανεβάζουν» ή να «κατεβάζουν» μία τυχαία ιδιοκατάσταση |n> του συστήματος κατά ξ. Εν προκειμένω, οι τελεστές a και a† έχουν την ιδιότητα
που σημαίνει ότι ο τελεστής a «κατεβάζει» την τυχούσα ιδιοκατάσταση της Χαμιλτονιανής κατά 1 μονάδα (ξ=-1), ενώ αντίστοιχα ο τελεστής a† την «ανεβάζει» κατά 1 μονάδα (ξ=+1).
Ο «διαταραγμένος» ΚΑΤ
Ο ΚΑΤ αποτελεί μία γενική περίπτωση προσέγγισης τυχαίου μονοδιάστατου δυναμικού V(x) στη γειτονιά ενός σημείου ισορροπίας. Αν το σωματίδιο που κινείται υπό την επίδραση του αρμονικού δυναμικού (1/2)kx2 έχει αρκετή ενέργεια ώστε να μπορεί να κινηθεί επαρκώς μακριά από το σημείο ισορροπίας του δυναμικού, τότε η προσέγγιση του αρμονικού δυναμικού καταρρέει και οι συνεισφορές όρων της τάξης του x3, x4 κοκ. γίνονται σημαντικές.
Προσθήκη διαταρακτικού όρου ~x3
Από μαθηματικής σκοπιάς, το ζητούμενο του προβλήματος είναι ο υπολογισμός των ιδιοσυναρτήσεων και ιδιοτιμών του προβλήματος του ΚΑΤ με την προσθήκη ενός κυβικού όρου στο δυναμικό. Το πρόβλημα αυτό είναι αδύνατον να λυθεί αναλυτικά, αν και υπάρχουν ποικίλες υπολογιστικές τεχνικές που μπορούν να υπολογίσουν τις διάφορες ποσότητες που μας ενδιαφέρουν με μεγάλη ακρίβεια.
Παρόλα αυτά, υπάρχουν προσεγγιστικές μέθοδοι που επιτρέπουν τον υπολογισμό των ιδιοτιμών και ιδιοσυναρτήσεων του προβλήματος. Σύμφωνα με την θεωρία διαταραχών, αν ο πρόσθετος όρος στο δυναμικό είναι της μορφής λx3 όπου λ μία μικρή σταθερά, τότε είναι δυνατόν να υπολογίσει κανείς τις διορθώσεις στις οποίες υπόκεινται οι ιδιοσυναρτήσεις και ιδιοτιμές του «αδιατάρακτου» (ακριβώς επιλύσιμου) προβλήματος.
Η Χαμιλτονιανή μαζί με τον διαταρακτικό όρο έχει τη μορφή
Βάσει της θεωρίας διαταραχών, η ολική διόρθωση στις ιδιοτιμές της ενέργειας μέχρι και την δεύτερη τάξη διόρθωσης είναι:
Η προσθήκη λοιπόν του κυβικού όρου ως διαταραχή στον ΚΑΤ έχει ως αποτέλεσμα την μείωση της ενέργειας. Η φυσική σημασία της έννοιας «μικρή» διαταραχή εξαρτάται άμεσα από τις παραμέτρους του προβλήματος. Εν προκειμένω, «μικρή» διαταραχή μεταφράζεται στη μαθηματική συνθήκη
όπου λ0 ο μοναδικός εκείνος συνδυασμός των σταθερών ħ=m=ω=1 με διαστάσεις ίδιες με εκείνες της σταθεράς λ (ενέργεια ανά μήκος στον κύβο), ήτοι (m3ω5/ħ)1/2. Όσο ικανοποιείται η παραπάνω συνθήκη, η θεωρία διαταραχών μπορεί να εφαρμοστεί με ικανοποιητική ακρίβεια.
Βιβλιογραφία
Κατηγορία:Κβαντική μηχανική
Αριθμός (σύμβολο)
Αριθμός, είναι ένα όνομα για το σύμβολο # που χρησιμοποιείται για διάφορους σκοπούς, συμπεριλαμβανομένου της ονομασίας ενός αριθμού (για παράδειγμα το "#1" διαβάζεται "αριθμός ένα"). Τα τελευταία χρόνια έχει χρησιμοποιηθεί ως πρόθεμα ετικετών σε ιστοτόπους κοινωνικών δικτύων, γνωστό με το όνομα hashtag.
Παραπομπές
Κατηγορία:Σύμβολα
Przegląd Sportowy
Η Przegląd Sportowy (ελληνική απόδοση:Πζέγκλοντ Σπορτόβι, δηλ. Αθλητική Ανασκόπηση) είναι η παλαιότερη και τώρα η μοναδική πολωνική καθημερινή αθλητική εφημερίδα, που ιδρύθηκε το 1921 στην Κρακοβία. Το 1926 ξεκίνησε ένα ετήσιο δημοφιλές δημοψήφισμα για την Πολωνική Αθλητική Προσωπικότητα της Χρονιάς. Ο σημερινός συντάκτης της είναι ο Πζέμισουαβ Ρούντζκι (Przemysław Rudzki).
Η κυκλοφορία της εφημερίδας είναι περίπου 50.000 αντίτυπα την ημέρα (η πώληση είναι περίπου 25.000). Έχει επίσης ψηφιακή παρουσία: ο ιστότοπος και διάφοροι λογαριασμοί στα μέσα κοινωνικής δικτύωσης προσφέρουν αθλητικά νέα στα πολωνικά. Το Μάρτιο του 2014, ανακοίνωσαν μια συνεργασία με την startup Betegy, παρέχοντας ποδοσφαιρικές προβλέψεις βασισμένες σε βάση δεδομένων, τόσο στην έντυπη όσο και στην ηλεκτρονική έκδοση της εφημερίδας.
Ιδρύθηκε στην Κρακοβία το 1921, αλλά μετακόμισε στην πρωτεύουσα, Βαρσοβία.
Ο μέτοχος της εφημερίδας είναι η Ringier Axel Springer Media AG, μια κοινοπραξία ανάμεσα στη γερμανική εκδοτική εταιρεία Axel Springer και τη Ringier, τη μεγαλύτερη διεθνής εταιρεία διαχείρισης μέσων ενημέρωσης στην Ελβετία.
Εξωτερικοί σύνδεσμοι
Κατηγορία:Αθλητικές εφημερίδες Κατηγορία:Εφημερίδες στην πολωνική γλώσσα
Φρανθίσκο Ρίκο
Ο Φρανθίσκο Ρίκο (Francisco Rico, Βαρκελώνη, 1942) είναι Ισπανός φιλόλογος, μέλος της Βασιλικής Ακαδημίας της Ισπανίας από το 1987.
Βιογραφία και έργο
Είναι επίτιμος καθηγητής του Αυτόνομου Πανεπιστημίου της Βαρκελώνης. Το έργο του έχει επικεντρωθεί στη λογοτεχνία του μεσαίωνα, τον Ανθρωπισμό και τον Ισπανικό Χρυσό Αιώνα. Θεωρείται ειδικός στον Δον Κιχώτη, έχοντας διευθύνει την τελευταία έκδοση του έργου του Θερβάντες ενώ σήμερα διευθύνει τη συλλογή Κλασικών Συγγραφέων της Ακαδημίας. Είναι σημείο αναφοράς για τις μελέτες γύρω από την ισπανική φιλολογία και τις ισπανικές σπουδές εν γένει λόγω των μελετών του γύρω από τις απαρχές της λογοτεχνίας στην Καστίλη, την πικαρέσκα και θεατρικούς συγγραφείς όπως τον Λόπε δε Βέγα ενώ έχει υπάρξει συνεργάτης του έτερου ειδικού στον Θερβάντες, Μαρτί δε Ρικέ.
Εξωτερικοί σύνδεσμοι
Κατηγορία:Ισπανοί φιλόλογοι
Αντώνης Φραγκάκης
Το όνομα Αντώνης Φραγκάκης μπορεί να αναφέρεται στον:
Βαλένθια Μπάσκετ
Η Βαλένθια Μπάσκετ (ισπανικά: Valencia Basket) είναι επαγγελματική ομάδα καλαθοσφαίρισης με έδρα τη Βαλένθια της Ισπανίας. Η ομάδα αγωνίζεται στη Λίγα ΑΘΜ και στην Ευρωλίγκα. Διεξάγει τους εντός έδρας αγώνες της στο Φουέντε δε Σαν Λουίς.
Εξωτερικοί σύνδεσμοι
Κατηγορία:Ισπανικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 1986
Γκέλταχτ
250px|thumb|Επίσημες πειοχές Γκέλταχτ στην [[Ιρλανδία]] Ο όρος Γκέλταχτ (ιρλανικά: Gaeltacht) είναι ιρλανδικός όρος ο οποίος αναφέρεται είτε μεμονωμένα είτε συλλογικά σε όλες τις περιοχές στις οποίες η ιρλανδική κυβέρνηση αναγνωρίζει ότι η ιρλανδική γλώσσα είναι η κυρίαρχη καθομιλουμένη γλώσσα, ή οικιακή γλώσσα.
Οι περιοχές Γκέλταχτ αναγνωρίστηκαν για πρώτη φορά επίσημα κατά τη δεκαετία του 1920 στα πρώτα χρόνια του ιρλανδικού ελεύθερου κράτους, μετά την Γαελική Αναβίωση, ως μέρος μιας κυβερνητικής πολιτικής που αποσκοπούσε στην αποκατάσταση της ιρλανδικής γλώσσας.
Πλέον αναγνωρίζεται ότι οι περιοχές Γκέλταχτ απειλούνται από σοβαρή γλωσσική παρακμή. Έρευνα που δημοσιεύτηκε το 2015 έδειξε ότι από τα 155 εκλογικά τμήματα των Γκέλταχτ, μόνο 21 είναι κοινότητες όπου τα ιρλανδικά ομιλούνται σε καθημερινή βάση από τα δύο τρίτα του πληθυσμού ή περισσότερο. Τα δύο τρίτα θεωρούνται από ορισμένους ακαδημαϊκούς ως σημείο καμπής για την επιβίωση της γλώσσας.
Δημογραφικά στοιχεία
thumb|An Ghaeltacht 2007, ζώνες εντός της Κατηγορίας A
thumb|Το ποσοστό των ερωτηθέντων που δήλωσαν ότι μιλούσαν ιρλανδικά καθημερινά εκτός του εκπαιδευτικού συστήματος στην απογραφή του 2011. Οι περιοχές Γκέλταχτ ιστορικά υπέφεραν από μαζική μετανάστευση. Όντας στην άκρη του νησιού είχαν πάντα λιγότερους σιδηροδρόμους και δρόμους και φτωχότερη γη για καλλιέργεια. Άλλες επιρροές ήταν η άφιξη μη ιρλανδόφωνων οικογενειών, ο οριακός ρόλος της ιρλανδικής γλώσσας στο εκπαιδευτικό σύστημα και η γενική πίεση από την αγγλόφωνη κοινότητα. Δεν υπάρχουν στοιχεία ότι περίοδοι σχετικής ευημερίας έχουν βελτιώσει ουσιαστικά την κατάσταση της γλώσσας.
Εξωτερικοί σύνδεσμοι
Κατηγορία:Πολιτισμική γεωγραφία Κατηγορία:Γεωγραφία της Ιρλανδίας Κατηγορία:Γλωσσική γεωγραφία
Σώφρων ο Αμβρακιώτης
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[[Στατήρας της Ολυμπίας ο οποίος χρονολογείται μεταξύ της 82ης (452 π.Χ.) και 87ης διοργάνωσης των αρχαίων ολυμπιακών αγώνων.]]
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι Ηπειρώτες ολυμπιονίκες Κατηγορία:Αρχαίοι ολυμπιονίκες (5ος αιώνας π.Χ.)
Δανειακή σύμβαση της Ελλάδας τον Μάιο του 2010
Η Δανειακή Σύμβαση της Ελλάδας το 2010 ήταν διεθνής σύμβαση που συνήφθη στις 8 Μαΐου 2010 μεταξύ της Ελληνικής Δημοκρατίας, των υπολοίπων κρατών της Ευρωζώνης και του ΔΝΤ, προκειμένου να χορηγηθεί οικονομική βοήθεια προς την Ελλάδα με μορφή δανείου, ύψους €110δις ευρώ.
Ιστορικό
Χωρίς να έχει κυρωθεί από τη Βουλή των Ελλήνων, υπογράφοντες για την ελληνική πλευρά ήταν ο Υπουργός Οικονομικών Γιώργος Παπακωνσταντίνου και ο Πρόεδρος της Τράπεζας της Ελλάδος Γεώργιος Προβόπουλος. Στις 8 Μαΐου 2010, υπογράφηκαν η "Σύμβαση Δανειακής Διευκόλυνσης" ("Loan Facility Agreement") με τις χώρες του Ευρώ και "Διακανονισμός Χρηματοδότησης Αμέσου Ετοιμότητας" ("Stand-by Agreement") με το ΔΝΤ. Το σύνολο αυτών των συμφωνιών ονομάζεται συχνά για συντομία "Μνημόνιο".
Στη συνέχεια, σχηματίστηκε ομάδα εκπροσώπων της Ευρωπαϊκής Επιτροπής (ΕΕ), της Ευρωπαϊκής Κεντρικής Τράπεζας (ΕΚΤ) και του Διεθνούς Νομισματικού Ταμείου (ΔΝΤ), γνωστή και ως "Τρόικα", η οποία ανά τρίμηνο αξιολογούσε την πρόοδο του προγράμματος εφαρμογής των όρων του "Μνημονίου" (ΜΟΧΠ και ΣΠΟΠ) και αποφάσιζε για την εκταμίευση της αντίστοιχης δόσης του δανείου.
Παραίτηση από ασυλία
Με τη σύμβαση αυτή δεσμεύθηκε η Δημόσια ακίνητη περιουσία της Ελλάδας, δεδομένου ότι στο άρθρο 14 παράγραφος 5 αυτή παραιτείται «αμετάκλητα και άνευ όρων» από κάθε ασυλία που της παρέχει η εθνική της κυριαρχία.
Το πρωτότυπο της διαδικασίας υπογραφής της δανειακής σύμβασης
Βάσει του νόμου 3845 του 2010, που δημοσιεύτηκε λίγες μέρες μετά την υπογραφή του μνημονίου 1 που ψηφίστηκε από τη Βουλή των Ελλήνων, ο υπουργός οικονομικών έλαβε εξουσιοδότηση να υπογράφει για την Ελλάδα, χωρίς κύρωση των συμβάσεων από την Ελληνική Βουλή.
Θεόπομπος ο Θεσσαλός
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[[Στατήρας της Ολυμπίας ο οποίος χρονολογείται μεταξύ της 82ης (452 π.Χ.) και 87ης διοργάνωσης των αρχαίων ολυμπιακών αγώνων.]]
Δανειακή σύμβαση της Ελλάδας τον Μάιο του 2010
Απαγόρευση συμψηφισμού
Ακόμη, είχε τεθεί όρος πως η Ελλάδα δεν μπορεί να προβάλλει αξιώσεις από τους δανειστές της, ώστε να συμψηφιστούν τα χρέη της με χρέη των δανειστών της προς την ίδια, όπως για παράδειγμα το κατοχικό δάνειο που έλαβε η Γερμανία από την Ελλάδα κατά το Β΄ Παγκόσμιο Πόλεμο ή οι Γερμανικές αποζημιώσεις.
Θεόπομπος ο Θεσσαλός
Ο Θεόπομπος ο Θεσσαλός (5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τη Θεσσαλία, ο οποίος στέφθηκε νικητής στο αγώνισμα του σταδίου κατά τους 86ους ολυμπιακούς αγώνες της αρχαιότητας (436 π.Χ.). Είναι πιθανώς ο ίδιος αθλητής με τον Θεόπομπο τον οποίο αναφέρει ο Πλάτωνας πως απείχε από τη σεξουαλική δραστηριότητα κατά τη διάρκεια των αγώνων.
Δανειακή σύμβαση της Ελλάδας τον Μάιο του 2010
Αγγλικό δικηγορικό γραφείο
Το κείμενο της Δανειακής Σύμβασης συντάχθηκε με τη βοήθεια του αγγλικού δικηγορικού γραφείου "Slaughter and May", που είναι το ίδιο που συνέταξε το Σχέδιο Ανάν για το Κυπριακό. Η αμοιβή του δικηγορικού γραφείου ήταν €64.633,37.
Θεόπομπος ο Θεσσαλός
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Θεσσαλοί ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (5ος αιώνας π.Χ.)
Δανειακή σύμβαση της Ελλάδας τον Μάιο του 2010
Εξωτερικοί σύνδεσμοι
Κατηγορία:Ελληνική οικονομία Κατηγορία:Ευρώ
Εθνικό Πάρκο Σανγκάυ
Το Εθνικό Πάρκο Σανγκάυ (Parque Nacional Sangay) είναι εθνικό πάρκο του Ισημερινού. Αποτελεί Μνημείο Παγκόσμιας Κληρονομιάς της UNESCO.
Έχει έκταση 5.177,65 τετρ. χιλ. και βρίσκεται στο κέντρο της χώρας. Εκτείνεται σε περιοχές των περιφερειών Μορόνα Σαντιάγκο (Morona Santiago), Τσιμποράσο (Chimborazo) και Τουνγκουράουα (Tungurahua). Στο πάρκο υπάρχουν δύο ενεργά ηφαίστεια, το Τουνγκουράουα και το Σανγκάυ και ένα ανενεργό, το Ελ Αλτάρ (Kapak Urku). Τα οικοσυστήματα του πάρκου τα διακρίνει μεγάλη ποικιλία, καθώς συναντώνται από τροπικά δάση μέχρι και παγετώνες.
Εξωτερικοί σύνδεσμοι
Κατηγορία:Ισημερινός
Άρης Χριστοφέλλης
Βιογραφία
Γεννήθηκε στην Αθήνα στις 5 Φεβρουαρίου 1960. Σπούδασε πιάνο και τραγούδι στο Ωδείο Αθηνών και στη συνέχεια στην École Normale de Musique, στο Παρίσι.
Έκανε το ντεμπούτο του στον "Μουσικό Μάϊο" του Μπορντώ το 1984. Το 1985 τραγούδησε Μότσαρτ στις Κάννες, στην εναρκτήρια συναυλία της MIDEM Classique, όπου έγινε δεκτός με ενθουσιασμό τόσο από το κοινό όσο και τους κριτικούς.
Το ρεπερτόριό του εκτείνεται από την Αναγέννηση στη σύγχρονη μουσική, αλλά επικεντρώνεται στην ιταλική όπερα του 18ου αιώνα. Η έκταση της φωνής του αποτελεί παγκόσμιο φαινόμενο, φτάνοντας τις ψηλότερες νότες μιας υψίφωνου. Κατατάσσεται συχνά στους "σοπρανίστες" κόντρα-τενόρους (ορολογία υπό αμφισβήτηση), ενώ έχει χαρακτηριστεί ακόμη και ως "ακροβάτης της φωνής". Η άρτια τεχνική του και η φωνητική του ευελιξία τον έχει καταστήσει ιδανικό ερμηνευτή ρόλων για καστράτους. Ως μουσικολόγος, έχει φέρει στο φως πολλά έργα αυτής της περιόδου και έχει ασχοληθεί ιδιαίτερα με τη διακόσμηση της φωνητικής μουσικής (abbellimenti) του 18ου και 19ου αιώνα.
Έχει ηχογραφήσει πλειάδα δίσκων και έχει συνεργαστεί με αρκετούς επιφανείς σύγχρονους συνθέτες, όπως Γιώργος Κουμεντάκης, Νίκος Κυπουργός, Λἐνα Πλάτωνος κ.α.
Επίσης, διδάσκει φωνητική στην Ελλάδα και το εξωτερικό.
Εξωτερικοί Σύνδεσμοι
Κατηγορία:Οπερατικοί κόντρα-τενόροι Κατηγορία:Απόφοιτοι του Ωδείου Αθηνών
Υπέρβιος ο Συρακούσιος
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm,%20432-420%20BC,%20Olympia.%2087-90th%20Olympiad.jpg|μικρογραφία|[[Ημίδραχμο της Ολυμπίας, χρονολογούμενο μεταξύ 87ης (432 π.Χ.) και 90ης (420 π.Χ.) διοργάνωσης των αγώνων]]
Ο Υπέρβιος ο Συρακούσιος (5ος αιώνας π.Χ.), ήταν αρχαίος Έλληνας ολυμπιονίκης με καταγωγή από τις Συρακούσες, ο οποίος στέφθηκε νικητής στο αγώνισμα του σταδίου κατά τους 90ους (420 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Συρακούσιοι ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (5ος αιώνας π.Χ.)
Ubuntu GNOME
Το Ubuntu GNOME (παλαιότερα ονομάζονταν Ubuntu GNOME Remix) είναι μια διανομή Linux, που βασίζεται στο λειτουργικό σύστημα Ubuntu, του οποίου αποτελεί επίσημη παραλλαγή από την έκδοση 13.04 και μετά. Το κύριο σημείο διαφοροποίησης του από το Ubuntu είναι ότι αξιοποιεί το περιβάλλον εργασίας GNOME 3 αντί για το Unity.
Εξωτερικοί σύνδεσμοι
GNOME
Μίνως ο Αθηναίος
Ο Μίνως ο Αθηναίος (5ος/4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε νικητής στο αγώνισμα του σταδίου κατά τους 95ους (400 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αθηναίοι ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (5ος αιώνας π.Χ.)
Μαρτί δε Ρικέ
Ο Μαρτί δε Ρικέ (Martí de Riquer, Βαρκελώνη, 1914 - 2013) ήταν Καταλανός ρομανιστής και ισπανιστής φιλόλογος, ειδικός στη μεσαιωνική λογοτεχνία και μελετητής του έργου του Μιγέλ ντε Θερβάντες. Έφερε τον τίτλο του κόμη του οίκου Ντάβαλος ενώ υπήρξε δάσκαλος του βασιλιά Χουάν Κάρλος.
Βιογραφία και έργο
Πολέμησε στις τάξεις των εξεγερμένων κατά τη διάρκεια του Ισπανικού Εμφυλίου ενταγμένος στις τάξεις του τέρθιο του Μονσεράτ που συμμετείχε στη μάχη του ποταμού Έβρου. Με το πέρας του πολέμου εργάστηκε στο Πανεπιστήμιο της Βαρκελώνης και στον τομέα προπαγάνδας της δικτατορίας. Υπήρξε, μαζί με τον Αντόνι Μπαδία ι Μαργαρίτ, ο πρώτος ακαδημαϊκός στην μεταεμφυλιακή Καταλονία που δίδαξε ακαδημαϊκά μαθήματα σχετικά με την καταλανική γλώσσα και λογοτεχνία. Ασχολήθηκε ιδιαίτερα με τους Οξιτανούς τροβαδούρους, συγγράφοντας ένα σχετικό εγχειρίδιο και μια τρίτομη πολυσέλιδη συλλογή Los trovadores, historia literaria y textos, μεταφράζοντας τον τρουβαδούρου Μπερνάρτ ντε Βενταδόρν και εκδίδοντας το έργο του Σερβερί της Ζιρόνα. Υπήρξε συνεργάτης του Ντάμασο Αλόνσο και του Φραθίσκο Ρϊκο και συνέχισε τις μελέτες του γύρω από τη μεσαιωνική ποίηση με θέματα όπως τα γαλλικά έπη, τον κύκλο της Βρετάνης. Το 1965 εντάχθηκε στη Βασιλική Ακαδημία της Ισπανίας, όντας μέχρι σήμερα ο μακροβιότερος ακαδημαϊκός του οργανισμού.
Εν γένει θεωρείται μία από τις αυθεντίες στη μεσαιωνική λογοτεχνία στα καταλανικά, τα οξιτανικά, τα ισπανικά και τα γαλλικά ενώ έλαβε πολλά βραβεία μεταξύ των οποίων αυτό του Πρίγκιπα των Αστουριών το 1997.
Εξωτερικοί σύνδεσμοι
Κατηγορία:Ισπανοί φιλόλογοι Κατηγορία:Ρομανιστές Κατηγορία:Ισπανική λογοτεχνία
Υπόβαθρο υπολογιστή
δεξιά|μικρογραφία| Φόντο επιφάνειας εργασίας στο λειτουργικό σύστημα [[Ubuntu ]] Υπόβαθρο ή αλλιώς φόντο πιο γνωστό με τον αγγλικό όρο Wallpaper (ταπετσαρία) ενός υπολογιστή, είναι εικόνες που τοποθετούνται για διακοσμητικούς σκοπούς σε οποιοδήποτε περιβάλλον εργασίας (KDE ή GNOME για λειτουργικά Unix-like συστήματα) ή σε οποιαδήποτε λειτουργικό σύστημα (Microsoft Windows, OS/2, macOS, κλπ).
Γενικά, τα υπόβαθρα διανέμονται σε διάφορες διαστάσεις που ακολουθούν την ανάλυση των κοινών οθονών, έτσι ώστε στην επιφάνεια εργασίας να αναπαράγεται η εικόνα σε πραγματική ανάλυση χωρίς απώλεια ποιότητας. Είναι γενικά προσαρμόσιμα ανάλογα με την επιλογή του χρήστη.
Παραπομπές
Κατηγορία:Ηλεκτρονικός υπολογιστής
Σώσιππος ο Αθηναίος
Ο Σώσιππος ο Αθηναίος (5ος/4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε νικητής στο αγώνισμα του σταδίου κατά τους 98ους (388 π.Χ.) ολυμπιακούς αγώνες της αρχαιότητας. Ως καταγωγή του αναφέρονται και οι Δελφοί αντί για την Αθήνα από τον Ευσέβιο της Καισαρείας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αθηναίοι ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (4ος αιώνας π.Χ.)
Τεριναίος ο Ηλείος
Ο Τεριναίος ο Ηλείος ή Τερίρης ή Περιήρης (5ος/4ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία, ο οποίος στέφθηκε νικητής στο αγώνισμα του σταδίου κατά τους 97ους (392 π.Χ.) ολυμπιακούς αγώνες της αρχαιότητας. Η περίπτωση του ονόματος του και της καταγωγής του είναι προβληματική, καθώς βάσει του ονόματος του δείχνει να έχει καταγωγή από την Τερίνα, ελληνική αποικία στην Μεγάλη Ελλάδα, και πιθανώς δεν είναι αυτό το πραγματικό του όνομα αλλά προσδιορισμός καταγωγής. Σε άλλες πηγές αναφέρεται με καταγωγή από Ηλεία όμως και έτσι έχει οριστεί η καταγωγή του. Πιθανώς το όνομα του να ήταν Τερίρης ή Περιήρης.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (4ος αιώνας π.Χ.)
Πανελλήνιοι σκοπευτικοί αγώνες σταθερού στόχου 2019
Οι Πανελλήνιοι σκοπευτικοί αγώνες σταθερού στόχου 2019 ήταν διοργάνωση των Πανελλήνιων σκοπευτικών αγώνων σταθερού στόχου, που διεξήχθη από την Σκοπευτική Ομοσπονδία Ελλάδος (ΣΚ.Ο.Ε.). Οι αγώνες πραγματοποιήθηκαν στο Εθνικό Σκοπευτήριο Βύρωνα, στο Σκοπευτήριο Μαλακάσας, στο Εθνικό Αθλητικό Κέντρο Βόλου και στο Πεδίο Βολής 698 ΑΒΠ Κορίνθου από τον Απρίλιο έως και τον Σεπτέμβριο του 2019.
Διεξήχθησαν επτά αγωνιστικές (7) φάσεις (Α, Β, Γ, Δ, Ε, ΣΤ, Ζ) στις κατηγορίες ανδρών-γυναικών, εφήβων-νεανίδων και παίδων Α΄-Β΄.
Ανδρών
1 Ελεύθερο Πιστόλι → 50 μέτρα πιστόλι (ISSF 50 meter pistol)
2 Τυφ. 0.22 Πρηνηδόν → 50 μέτρα τουφέκι πρηνηδόν (ISSF 50 meter rifle prone)
3 Τυφ. 0.22 3 × 40 → 50 μέτρα τουφέκι τριών στάσεων (ISSF 50 meter rifle three positions)
4 Πιστόλι ταχύτητας → 25 μέτρα πιστόλι ταχύτητας (ISSF 25 meter rapid fire pistol)
Γυναικών
1 Τυφ. 0.22 Πρηνηδόν → 50 μέτρα τουφέκι πρηνηδόν (ISSF 50 meter rifle prone)
2 Τυφ. 0.22 3 × 40 → 50 μέτρα τουφέκι τριών στάσεων (ISSF 50 meter rifle three positions)
Πρόγραμμα
Το πρόγραμμα των αγώνων στους άνδρες και στις γυναίκες:
Μικτό: 10 μέτρα αεροβόλο πιστόλι, 10 μέτρα αεροβόλο τουφέκι
Παραπομπές
Κατηγορία:Πανελλήνιο πρωτάθλημα σκοποβολής σταθερού στόχου Κατηγορία:Σκοποβολή το 2019
Iowa (άλμπουμ)
To Iowa είναι το δεύτερο στούντιο άλμπουμ του αμερικανικού heavy metal συγκροτήματος Slipknot, το οποίο κυκλοφόρησε στις 28 Αυγούστου του 2001. Η παραγωγή του έγινε από το ίδιο το συγκρότημα και τον Ρος Ρόμπινσον. Ο τίτλος του δίσκου προέρχεται από την πολιτεία των ΗΠΑ, Άιοβα, η οποία είναι η γενέτειρά τους, καθώς και μεγάλη πηγή έμπνευσης τους. Την περίοδο που ηχογραφούσαν τον δίσκο, τη χαρακτήρισαν αργότερα τα μέλη τους σχήματος ως τη χειρότερη της καριέρας του, καθώς υπήρχε μεγάλο άγχος μετά τη μεγάλη επιτυχία του πρώτου τους δίσκου, του 1999. Παρά τις σχέσεις τους, οι οποίες είχαν διαταραχθεί, το συγκρότημα προώθησε αυτόν τον δίσκο για περίπου έναν χρόνο.
Τελικά, το άλμπουμ, κατέληξε να γίνει μεγάλη επιτυχία, φτάνοντας μέσα στην πρώτη δεκάδα εννέα χωρών. Σε γενικές γραμμές, επίσης, έλαβε θετικές κριτικές, ενώ σε αυτόν τον δίσκο βρίσκονται πολύ γνωστά τους τραγούδια όπως το "Disasterpiece", το "The Heretic Anthem" και το "People = Shit", καθώς επίσης και τα δύο υποψήφια στα βραβεία Grammy Left Behind και My Plague. To ''Iowa΄΄ είναι αρκετά πιο τεχνικό από το προηγούμενο άλμπουμ, ενώ θεωρείται το πιο βαρύ και πιο σκοτεινό άλμπουμ τους. Ο δίσκος έχει γίνει πλατινένιος σε Ηνωμένες Πολιτείες και Καναδά. Ο συνολικός χρόνος του δίσκου είναι 66 λεπτά και 19 δευτερόλεπτο, γεγονός που τον καθιστά τον μεγαλύτερο χρονικά δίσκος τους, έως και σήμερα. Επίσης, το ομώνυμο τραγούδι, είναι κι αυτό το μεγαλύτερο σε διάρκεια, που έχουν ποτέ κυκλοφορήσει.
Στη 1 Νοεμβρίου του 2011, κυκλοφόρησε ένα special edition, για να γιορταστεί η πρώτη δεκαετία από την αρχική του κυκλοφορία. Μαζί με αυτό κυκλοφόρησε κι ένα ολοκληρωμένο live album, καθώς επίσης κι ένα DVD ονόματι Goat. Την ταινία αυτή σκηνοθέτησε ο Σον Κράχαν, η οποία συμπεριλαμβάνει συνεντεύξεις και αρχεία που έως τώρα δεν έχουν δει το φως της δημοσιότητας, από την εποχή που το ηχογραφούσαν, καθώς και 4 μουσικά βίντεο.
Τραγούδια
All music written by Shawn Crahan, Paul Gray, Joey Jordison, Chris Fehn, Mick Thomson, Sid Wilson, Craig Jones and James Root. All lyrics by Corey Taylor except where noted.
Διαδικτυακή Ένωση Κριτικών Κινηματογράφου της Βοστώνης
Κάθε χρόνο, η Διαδικτυακή Ένωση απονέμει τα δικά της βραβεία των μελών της (BOFCA Awards), τα οποία αναγνωρίζουν τις καλύτερες ταινίες της χρονιάς.
Iowa (άλμπουμ)
Εξωτερικοί σύνδεσμοι
Κατηγορία:Άλμπουμ του 2001 Κατηγορία:Άλμπουμ των Slipknot
Διαδικτυακή Ένωση Κριτικών Κινηματογράφου της Βοστώνης
Εξωτερικοί σύνδεσμοι
Κατηγορία:Κινηματογραφικά βραβεία στις Ηνωμένες Πολιτείες Κατηγορία:Βραβεία κινηματογράφου Κατηγορία:Πολιτισμός της Βοστώνης
Σιδηρίτης (αποσαφήνιση)
Ο όρος σιδηρίτης αναφέρεται στις εξής έννοιες:
Κόλπος Μεγάρων
μικρογραφία|400x400εσ|Ο κόλπος Μεγάρων στο χάρτη Ο Κόλπος Μεγάρων βρίσκεται στο βόρειο τμήμα του Σαρωνικού, ο οποίος αποτελεί τμήμα του Αιγαίου. Έχει μήκος 20 χιλιομέτρων και πλάτος 6-10 χιλιομέτρων. Εκτείνεται από την περιοχή των Αγίων Θεοδώρων Κορινθίας (δυτικά) έως και την περιοχή της Πάχης Μεγάρων Αττικής (ανατολικά). Επίσης, εκτείνεται σε ένα μικρό στενό κοντά στον όρμο Σαλαμίνας και νότια στην περιοχή γύρω από το Λαμπρινό στο νησί της Σαλαμίνας. Τα νερά του κόλπου βρέχουν του οικισμούς Άγιοι Θεόδωροι, τη Κινέτα, τη Πάχη και τα Κανάκια στην νήσο της Σαλαμίνας. Οι νησίδες του κόλπου είναι η Πάχη, το Παχάκι και άλλες. Επίσης, το ακρωτήριο Πετρίτης βρίσκεται στο νοτιοανατολικό μέρος του κόλπου.
Ο κόλπος γειτνιάζει με καλλιεργήσιμες περιοχές εκτός από την περιοχή της Κακιάς Σκάλας και τα βουνά προς τα ανατολικά.
Εξωτερικοί σύνδεσμοι
Κατηγορία:Μέγαρα Κατηγορία:Ακρωτήρια του Αιγαίου Μεγάρων Μεγάρων Μεγάρων Μεγάρων Κατηγορία:Σαρωνικός κόλπος
Γ.Α.Σ. Αναγέννηση Άρτας (χειροσφαίριση γυναικών)
Το γυναικείο τμήμα χειροσφαίρισης της Αναγέννηση Άρτας, γνωστό και ως Φέτα Ήπειρος Αναγέννηση Άρτας για εμπορικούς λόγους, είναι ελληνικός σύλλογος χειροσφαίρισης και αποτελεί τμήμα του Γ.Α.Σ. Αναγέννηση Άρτας. Το τμήμα συστάθηκε το 1979. Η έδρα της ομάδας είναι το Δημοτικό Κλειστό Γυμναστήριο Άρτας χωρητικότητας 1400 θέσεων και ιδιοκτήτης της ομάδας είναι ο Βασίλης Κρανιώτης.
Συνολικά το γυναικείο τμήμα χειροσφαίρισης της Αναγέννησης έχει δημιουργήσει την δική του δυναστεία κατακτώντας 12 φορές το ελληνικό πρωτάθλημα χειροσφαίρισης (ρεκόρ) και 10 φορές το κύπελλο Ελλάδας (ρεκόρ), έχοντας κάνει 9 φορές το νταμπλ (ρεκόρ). Κατέχει επίσης τα ρεκόρ κατάκτησης 12 συνεχόμενων πρωταθλημάτων (1996-2006) και 9 συνεχόμενων κυπέλλων (1998-2006). Η Αναγέννηση Άρτας είναι η μοναδική ομάδα σε όλα τα ομαδικά αθλήματα στην Ελλάδα με 14 συνεχόμενες παρουσίες σε τελικό κυπέλλου (1995–2008) και ακολουθεί η αντρική ομάδα μπάσκετ του Παναθηναικού με 13 παρουσίες. Σε διεθνές επίπεδο η Αναγέννηση έχω δώσει συνολικά 110 αγώνες και έχει συμμετάσχει 12 φορές στην κορυφαία Ευρωπαική διοργάνωση του γυναικείου χάντμπολ, το Τσάμπιονς Λιγκ.
Ιστορία
Το πρώτο τμήμα χάντμπολ του Γ.Α.Σ Αναγέννηση Άρτας ιδρύθηκε το 1979 ενώ το γυναικείο τμήμα ξεκίνησε τις δραστηριότητες του το 1987.
Έμβλημα
Το τμήμα χάντμπολ της Αναγέννησης, όπως και τα υπόλοιπα τήματα του συλλόγου, έχει ως χρώματα το μαύρο και το λευκό, το οποίο ήταν το κοινό χρώμα των ομάδων Α.Ο. Παναμβρακικός, Α.Ο. Αετός και Α.Ο. Ολυμπιακός, από τις οποίες δημιουργήθηκε το 1960 ο Γ.Α.Σ.Αναγέννηση Άρτας. Έμβλημα της ομάδας είναι το Γεφύρι της Άρτας, σύμβολο της πόλης. Το τμήμα χάντμπολ της Αναγέννησης χρησιμοποιούσε μέχρι τα μέσα της δεκαετίας του 2000 το έμβλημα του ιδρυτικού σωματείου Γ.Α.Σ.Αναγέννηση Άρτας ενώ αργότερα τροποποιήθηκε και προστέθηκαν τα δύο αστέρια τα οποία συμβολίζουν τους τίτλους της ομάδας.
Έδρα
Η έδρα της ομάδας είναι το Δημοτικό Κλειστό Γυμναστήριο Άρτας χωρητικότητας 1400 θέσεων. Το γήπεδο βρίσκεται στην είσοδο της πόλης, δίπλα από τις εγκαταστάσεις του παλαιού στρατοπέδου Παπακώστα. Το γήπεδο φιλοξενεί, εκτός από το χάντμπολ, αγώνες καλαθοσφαίρισης και πετοσφαίρισης και αποτελεί έδρα πολλών τοπικών σωματείων της Άρτας.
Ανά περίοδο
!|Περίοδος !|Πρωτάθλημα !|Κύπελλο !|Ευρώπη !|Προπονητής !|Σύνθεση Φάση των 16 Φάση των ομίλων Φάση των ομίλων Προκριματικός Φάση των ομίλων Φάση των ομίλων Φάση των ομίλων 2ος προκρ. EHF Φάση των 16 2ος προκρ. EHF 3ος γύρος 2ος προκρ. EHF Φάση των 16 1ος προκρ. EHF Φάση των 16
1ος προκρ. EHF Φάση των 16 2ος προκρ. EHF Φάση των 16 3ος γύρος 3ος γύρος 2ος γύρος 2ος γύρος 3ος γύρος Νίκος Γιαμούρης Φάση των 16 3ος γύρος Κώστας Τούτσης 2ος γύρος Παναγιώτης Ντάρας
Κύπελλο Ελλάδας
Η Αναγέννηση Άρτας έχει αναδειχθεί 10 φορές κυπελλούχος Ελλάδας ενώ 9 φορές υπήρξε φιναλίστ.
Συμμετοχές σε διεθνείς διοργανώσεις
Η Αναγέννηση Άρτας έχει αγωνιστεί με σημαντικά ονόματα του ευρωπαϊκού χάντμπολ για τις ευρωπαϊκές διοργανώσεις της EHF, όπως η Χίπο Νιντερεστεράιχ, η Γκιόρι Γκράμποπλαστ, η Κριμ Λιουμπλιάνα, η Φερεντσβάρος, η Βίμποργκ και η Πόντραβκα. Πρώτη σκόρερ στην ιστορία του συλλόγου στις ευρωπαϊκές διοργανώσεις είναι η Βάσω Σκάρα και ακολουθεί η Αούσρα Στανκούτε. !Περίοδος !Διοργάνωση !Φάση !Ημερομηνίες !Αντίπαλοι !Σκορ !Σύνολο !Πρόκρ./ Αποκλ. (χ. α.) (χ. α.) (Συνέχ. EHF) (Συνέχ. EHF) (χ. α.) (Συνέχ. EHF) (Συνέχ. EHF) (Συνέχ. EHF) (Συνέχ. EHF)
Η ευρωπαϊκή κατάταξη
Παρακάτω αναφέρεται η θέση που κατέχει η Αναγέννηση Άρτας στην ειδική κατάταξη των συλλόγων που έχουν συμμετάσχει στις Ευρωπαικές διοργανώσεις.
Τρέχουσα σύνθεση ομάδας και διοίκηση
Το ρόστερ της ομάδας της περίοδο 2016-2017.
Ακαδημίες
Η Αναγέννηση Άρτας συντηρεί ακαδημία χάντμπολ, την οποία στελεχώνουν αγόρια και κορίτσια από την περιοχή της Άρτας.
Εξωτερικοί σύνδεσμοι
Χειροσφαιριση γυναικων Αναγεννηση Αρτας
Live at Hammersmith '84
Η ηχογράφηση του δίσκου πραγματοποιήθηκε στις 9 Σεπτεμβρίου 1984, κατά την περιοδεία για την προώθηση του άλμπουμ "Under Wraps" και μεταδόθηκε για πρώτη φορά από το ραδιοτηλεοπτικό δίκτυο BBC στις 27 Δεκεμβρίου του ίδιου έτους.
Μέλη των Jethro Tull
Οι μουσικοί οι οποίοι ηχογράφησαν το "Live at Hammersmith '84" ήταν οι εξής:
Καρναβάλι της Βενετίας
μικρογραφία|325px|Το Βενετσιάνικο Καρναβάλι φημίζεται για τις χαρακτηριστικές μάσκες του. μικρογραφία|325px|Οι άνθρωποι συνηθίζουν να παρακολουθούν το Καρναβάλι φορώντας περίτεχνα κοστούμια, καθώς και μάσκες. Το Καρναβάλι της Βενετίας (Carnevale di Venezia) είναι ετήσιο φεστιβάλ, που πραγματοποιείται στη Βενετία της Ιταλίας. Το καρναβάλι τελειώνει με την έναρξη της χριστιανικής Σαρακοστής, σαράντα ημέρες πριν από το Πάσχα: την «Ευλογημένη Τρίτη» (Martedi «Grasso ή Mardi Gras), την ημέρα πριν από την Καθαρά Τετάρτη. Το φεστιβάλ είναι παγκοσμίως φημισμένο για τις περίτεχνες μάσκες του.